钦定古今图书集成/明伦汇编/宫闱典/第055卷 > 元
## 钦定古今图书集成/明伦汇编/宫闱典/第055卷 > 元

### 世祖至元八年春三月制封皇子燕王乳母赵氏豳国夫人夫巩德禄追封德育公

按：《元史世祖本纪》云云。

至元三十一年四月，成宗即位。六月乙亥，以乳母劳，
封完颜伯颜为冀国公，妻何氏为冀国夫人。

按：《元史成宗本纪》云云

### 成宗元贞元年夏四月庚寅封乳母杨氏为赵国安翼夫人

按：《元史成宗本纪》云云。

### 大德三年秋七月辛卯加乳母冀国夫人韩氏为燕冀国顺育夫人石抹氏为冀国夫人

按：《元史成宗本纪》云云。

大德七年，夺乳母杨氏大同税课。

按《元史成宗本纪》：“大德七年七月丁丑，中省臣言，大
同税课，比奉旨赐乳母杨氏，其家掊敛过数，扰民为
甚。敕赐钞五百锭，其税课依例输官。”

大德十一年。五月。武宗即位。是月。封皇太子乳母李
氏为寿国夫人。其夫燕家奴为寿国公。秋七月丙寅。
以阿保功。授明里大司徒。封其妻梅仙为顺国夫人
按《元史武宗本纪》云云。

### 武宗至大元年春正月己巳特授乳母夫寿国公杨燕家奴开府仪同三司己酉以乳母夫干耳朵为司徒

按：《元史武宗本纪》云云。

### 英宗至治三年六月戊辰赠乳母忽秃台定襄郡夫人其夫阿来追封定襄王谥忠愍

按：《元史英宗本纪》云云。

### 泰定帝泰定四年八月癸酉赐皇后乳母钞千七百锭

按《元史泰定帝本纪》云云。

### 致和元年九月壬申文宗即位乙酉追封乳母完者云国夫人其夫干罗思赠太保封云国公谥忠懿子锁乃赠司徒封云国公谥贞闵

按：《元史文宗本纪》云云。